Kompliet tinstema' x-xhieda fil-kumpilazzjoni kontra Yorgen Fenech, akkużat b'kompliċità fl-assassinju tal-ġurnalista Daphne Caruana Galizia. Xi spikka fis-seduta ta' llum; Il-Maġistrat Montebello tiċħad it-talba ta' Fenech għall-ħelsien mill-arrest Id-difiża tgħid li Fenech lest iħallas biex uffiċċjal tal-Pulizija jkun stazzjonat quddiem ir-residenza tiegħu L-avukat Mercieca jgħid li Fenech qatt ma kellu l-intenzjoni li jaħrab ill-pajjiż Id-deputat Avukat Ġenerali għamel referenza għall-fatt li meta Fenech kien se jieħu l-yacht għat-tiswija, din it-tiswija kienet ipprenotata għal 10 ijiem wara li kien sejjer Fid-digriet il-Qorti qalet li ma ġietx imminimizzata l-biża' li l-imputat jista' jaħrab Xehdu żewġ persuni li mid-dar tagħhom jistgħu jaraw il-wied tal-Bidnija u qalu li kienu nnutaw karozza bajda li kienet qed tkun ipparkjata dejjem hemm Il-waranofsinhar it-tajjeb. Merħba għal dan il-live blog. Ninsabu live mill-awla numru 22. Is-seduta ta' llum kellha tibda fin-12:30 pm iżda minħabba seduti oħra għadna qed nistennew. Preżenti fl-awla, membri mill-familja tal-ġurnalista maqtula Daphne Caruana Galizia u anke membri mill-familja tal-akkużat, in-negozjant Yorgen Fenech. L-avukati tad-difiża u l-prosekuzzjoni huma preżenti fl-awla. Anke d-deputat Avukat Ġenerali hu preżenti. Jidħol fl-awla issa l-avukat Jason Azzopardi flimkien mar-raġel ta' Daphne Caruana Galizia, Peter. Preżenti fl-awla hawn numru ta' uffiċjali tal-Faċilita Korrettiva ta' Kordin li qed jiċċekkjaw is-siġġu fejn se jpoġġi Fenech waqt is-seduta ta' llum. Jiddaħal Yorgen Fenech u ftit sekondi wara tidħol wkoll il-Maġistrat Rachel Montebello. Id-deputat Avukat Ġenerali qed jirreferi għall-artikli li ttellgħu fuq il-media soċjali mil-lettur Simon Mercieca. Dawn l-artiklu "huma attakk fq il-ħidma tiegħi fl-uffiċċju tal-Avukat Ġenerali, b'rabta mal-proċeduri kontra tnejn mill-avukati ta' Yorgen Fenech li allegatament offrew flus lil ġurnalist," qal id-deputat Avukat Ġenerali. Jirriżulta li f'dawn l-artikli ta' Mercieca, id-deputat Avukat Ġenerali ġie akkużat li qed jinċita biża' u li "qed jagħmel ħsara lill-avukati ta' Yorgen Fenech." Id-deputat Avukat Ġenerali qed jindirizza l-qorti filwaqt li jagħti spjega dwar il-pożizzjoni tiegħu. L-avukati Charles Mercieca u Gianluca Caruana Curran qed joġġezzjonaw u qed jgħidu li dan m'għandux x'jaqsam mal-proċeduri ta' din il-kawża. Id-deputat Avukat Ġenerali qed jitlob il-protezzjoni tal-qorti għaliex qed jgħid li dal li nkiteb hu kollu gidba. Meta l-avukati ta' Fenech qalu li m'għandu x'jaqsam xejn ma dawn il-proċeduri, d-deputat Avukat Ġenerali qali "Iva għandu x'jaqsam għax huma l-avukati ta' Fenech." Hu ippreżenta l-artikli nkwistjoni lill-Qorti. Il-Maġistrat Montebello qalet li "Il-Qorti tħoss li m'hemmx lok għal risposta minn naħa tad-difiża." L-avukat Charles Mercieca qal li jrid jindirizza l-Qorti u għamel referenza għal artikli li diġà jpinġu lill-klijent tiegħu bħala ħati. "Kulħadd qiegħed hawn biex iħares proċess ġust u oġġettiv," qal l-avukat Charles Mercieca. "Il-Qorti qatt ma qalet biex ma jiġux ippublikati stejjer jew informazzjoni dwar Fenech li mhux relatati ma' dawn il-proċeduri," qalet il-Maġistrat Montebello. Dwar it-talba tad-deputat Avukat Ġenerali, il-Qorti qalet li se tara d-dokumenti eżebiti u tiddeċiedi wara. Jgħid li hu ġie nkarigat biex jagħmel pjanta tas-sit ta' fejn ħadet il-bomba fil-Bidnija. Il-pjanta diġà ġiet eżebita l-Qorti. Ix-xiehda tiegħu tieqad hawn u jmiss issa lil Carmel Sammut. Kien tkellem mal-Pulizija fuq preżenza ta' karozza viċin id-dar tiegħu. Id-dar tiegħu tiġi fuq il-wied fejn saret l-isplużjoni. Qal li f'dik it-triq ma kinux jgħaddu ħafna karozzi allura meta tara karozza pparkjata hemm mhux tas soltu , jiġik id-dubju, qal Sammut. Dak iż-żmien kellu saqajh miksura u allura kien iqatta' ħafna ħin id-dar. Jgħid li semgħa l-bomba u li x'ħin qam jara x'ġara l-karozza ma kinitx ipparkjata fejn kienet qabel. Jgħid li l-karozza kienet żgħira u bajda. Isemmi kif ma qamx mill-ewwel mis-sodda x'ħin semgħa l-ħoss imma x'ħin ra dak li qed jiġri fuq l-aħbarijiet, mar jiċċekkja. Ix-xiehda tiegħu tieqaf hawn. Tgħid li r-residenza tagħha tiġi faċċata tal-wied tal-bidnija. Tgħid li kenet ħierġa mid-dar filgħodu u tara karzza pparkjata u l-mod kif kienet kienet ipparkjata stramba għaliex kienet viċin ħafna tad-dar tagħha. Irritornat id-dar għall-ħabta tas-1pm u reġgħat ħarġet għall-ħabta ta' 2pm u kif reġgħet ħarġet innutat il-karozza reġgħet. Innutat li kienet tal-kiri, l-karozza, iżda ma nnutatx in-number plate. Dakinhar irritornat id-dar għall-ħabta tas-6pm. Ġieli kienet innutat il-karozza pparkjata viċin id-dar tagħha. Tgħid li r-raġel tagħha kien qallha xhur qabel li hemm karozza quddiem id-dar li m'hix iddoqlu li dejjem qed tkun hemm. Ix-xiehda tagħha tieqaf hawn. Jitla' issa Frederick Sammut. Jgħid li hu station officer tal-Protezzjoni Ċivili stazzjonat ix-Xemxija. Jirrakkonta li kif wasal fuq il-post sabu l-karozza taqbad u mill-ewwel mar biex jara hemmx persuna. Hemm ra id u li kien hemm persuna ġewwa. Qal li kif ra li ma seta' jagħmel xejn mill-ewwel ħadm biex jitfu n-nar. Jitla' jixhed Arthur Grech li dak iż-żmien kien jaħdem mal-Protezzjoni Ċivili. Kif waslu fuq il-post qal li raw karozza taqbad u kien wara li tfew in-nar li ndunaw li kien hemm persuna. Jirrakkonta kif jumejn wara marru fuq il-post hdejn siġra biex jaraw isibux biċċet mill-ġisem tal-vittma. Ix-xehda ta' Grech tieqaf hawn. JItla' jixhed issa Harry Eddleson, li jaħdem fi ħdan il-protezzjoni ċivili. Jgħid li kif waslu fuq il-post tfew il-karozza minn nar u wara nnutaw parti minn sieq. Isemmi kif x'ħin waslu l-Pulizja biss kien hemm fuq il-post. Jitla' jixhed Joe Gera, uffiċjal tal-Faċilità korrettiva ta' Kordin. Ġie maħtur bħala espert u kien wkoll uffiċjal tas-sigurta tal-Maġistrat Vella. Jgħid li fuq il-post kien hemm bżonn li jitilgħu xi tined u materjal ieħor. Jgħid li kien hu li ffirma għal affarijiet li nxtraw bħal xi fridges għall-investigazzjoni. Ix-xhud jgħid li ma kinux ċerti jekk kienx hemm materjal ieħor li seta' kien ta' periklu. Jispjega li kien hemm bżonn li jkun hemm tinda mad dawra tal-vettura maħruqa u eż tinda oħra fejn kien jiġi diskuss x'għandu jsir. Jispjega li hu kien jirrakkonta lill-Maġistrat Vella fin-nuqqas tiegħu. L-iskop tat-tinda kien biex jippreservaw ix-xena tad-delitt. Jitla' jixhed issa David Fenech, mill-kumpanija tal-karozzi tal-kiri, Percius. Jgħid li l-karozza kienet ġdida. Kienet ilha għandhom għal madwar sitt xhur biss. Jgħid li karozza, s-sinjura Caruana Galizia kien tikrija bil-leasing, għal 5 snin. U dik il-karozza, l-108 kienu ġabuha għalijha. Isemmi kif f'Settembri kienet irritornat il-karozza għaliex kellha daqqa fuq wara u reġgħu għaddewla l-karozza ġimgħa wara. Jitla' jixhed Alex Fenech, Direttur tal-kumpanija Percius. F'Jannar ta' 2017 kien ċempillu Peter Caruana Galizia li xtaq li karozza tiġi leased għall-mara tiegħu. Jgħid li l-ewwel tawha karozza griża, sakemm waslet il-peugeot 108. Jippreżenta lill-qorti l-kuntratt li Daphne Caruana Galizia ffirmat għall-karozza. Ix-xiehda tiegħu tieqaf hawn. Dwar ir-rikors għall-ħelsien mill-arrest. Ir-rikors huwa tat-8 ta' Frar. Il-Qorti trid tisma' r-raġuni tal-oġġezzjoni tal-prosekuzzjoni. L-Avukat Charles Mercieca qal li l-ħelsien mill-arrest għandu jkun ibbażat fuq il-mertu tal-liġi, x'tgħid. Mercieca jirreferi għall-biża' li Fenech jista' jaħrab. Jgħid li veru kien qed jitlaq minn Malta imma kellu kull intenzjoni li jiġi lura. "Ħall memo fuq il-mobile phone fejn jgħid li l-intenzjoni tiegħu hi li jiġi lura għaliex ma kellux l-intenzjoni li jaħrab," qal Mercieca. L-avukat Mercieca qal li qabel kien hemm sensiela ta' safriet fejn Fenech seta' jaħrab u dan ma sarx anke "qabel mal-Pulizja għoġobha tressaq kontra s-sur Fenech," qal l-avukat. Isemmi kif Fenech għandu l-familja tiegħu hawn Malta, għandu aktar minn residenza waħda fejn jista' joqogħod, għandu x-xogħol hawn Malta. L-avukat qal li Fenech lest li jiffinanzja uffiċjal tal-Pulizija biex ikollu lil xi ħadd quddiem ir-reesidenza tiegħu filwaqt li hu lest biex joqogħod għal kull kundizzjoni tal-qorti mal-ħelsien mill-arrest. Mercieca jsemmi kif hemm persuni li lesti jieħdu responsabilità jekk Fenech jikser xi waħda mill-kundizzjonijiet tal-qorti. "Meta jkun hemm biża' ta' ħarba hu r-rwol tal-awtoritajiet li jaraw li dan ma jsirx," qal Mercieca. "Hemm il-goodwill li l-kundizzjonijiet jiġu rrispettati," qal Mercieca. Isemmi kif il-klijent tiegħu għandu meqjus bħala innoċenti. Il-Maġistrat titlob lill-avukat biex jikkonkludi. Mercieca qal li wara 15-il xahar ta' arrest preventiv, il-klijent tiegħu għandu jingħata l-ħelsien mill-arrest. Id-deputat Avukat Ġenerali qal li meta tqis iċ-ċirkostanzi kollha dan mhux reat kwalunkwe u x-xenarju tiegħu hu differenti ħafna. Jgħid li hu fatt li l-investigazzjoni hi metikoluża u għadha għaddejja u miftuħa ħafna. Jirreferi li l-imputat kien jaf li se jiġi arrestat u li għadda memo lilu nnifsu li ġej lura. Id-deputat Avukat Ġenerali qed jagħmel referenza anke għall-fatt li meta kien se jieħu l-yacht tiegħu għat-tiswija, din it-tiswija kienet ipprenotat għal 10 ijiem wara li kien sejjer. "Ma naħsibx li għandna noqogħdu fuq memo li l-imputat għadda lilu nnifsu meta hemm anke messaġġi fejn l-imputat qal biex jieħdulu ħsieb lit-tfal," qal id-deputat Avukat Ġenerali. Fenech jinstema' jgħid xi ħaġa fl-awla iżda minħabba li hu liebes il-maskra ma nstemax sew. L-imputat, Yorgen Fenech, jidher kemm xejn aġitat. L-avukat Charles Mercieca jerġa' jirrepeti kif Fenech ma kellux l-intenzjoni li jaħrab mill-pajjiż u jgħid li ma jaqbilx ma dak li qal id-deputat avukat ġenerali. Hawn il-Maġistrat Montebello nnotat kif hu l-prosekutur u allura għal fini tal-qorti bilfors irid iqis lill-imputat b'dak il-mod. Is-seduta se tkun posposta għal ftit minuti sakemm tagħti d-digriet il-Maġistrat Montebello. Yorgen Fenech jinħareġ mill-awla. Għadna qed nistennew il-Maġistrat tlesti d-digriet dwar jekk Fenech hus se jingħata l-ħelsien mill-arrest jew le. Kulħadd lura fl-awla Il-Maġistrat Montebello tidħol fl-awla. Tinħass daqxejn ta' tensjoni fl-awla. Il-qorti tirribadixxi l-pożizzjoni tagħha u qalet li m'hix raġuni li l-imputat jingħata l-ħelsien mill-arrest fuq każ li ġara 3 snin ilu. Qalet li l-Qorti taħseb li ma ġietx minimizzata l-biża' li l-imputat jista' jaħrab. Fost raġunijiet oħra l-Qprti qalet li mhux se tilqa' t-talba għall-ħelsien mill-arrest ta' Yorgen Fenech. Is-seduta li jmiss hi skedata għat-18 ta' Marzu fil-11 am. Is-seduta ta' llum tieqaf hawn. Hu u ħiereġ Fenech jgħannaq lill-ommu u lill-mara tiegħu. Dak kollox għal llum. Grazzi talli segwejtuna. Amy Borg Xi spikka fl-aħħar seduta; Xehdu diversi uffiċjali tal-Pulizija li dakinhar tal-qtil kienu xogħol u marru fuq il-post fejn splodiet il-karozza fil-Bidnija Ta xiehda tiegħu Francis Sant li joqogħod il-Bidnija u li meta splodiet il-karozza tal-ġurnalista hu kien qed isuq fid-direzzjoni opposta Isemmi kif jiftakar lil Daphne twerżaq twerżieqa kbira wara l-ewwel splużjoni Jgħid li bit-tieni splużjoni il-karozza saret ballun tan-nar u ra anke biċċiet minn ġisimħa itiru Sant jgħid li hu u jsuq qabel l-isplużjoni ra mara f'karozza żgħir li kienet qed tippanikja u minn hemm induna li qed jiġri xi ħaġa ħażina Jiftakar wkoll li ftit tas-sekondi wara ra żagħżugħ ġej jiġri n-niżla u dak kien Matthew Caruana Galizia "X'ħin ħriġt mill-karozza u rajt id-demm ma' l-art u biċċiet minn ġisimha rrealizzajt dak li kien ġara," qal Francis Sant Ta x-xiehda tiegħu llum wkoll l-Ispettur Kur Zahra iżda nstemgħet bil-magħluq Fl-aħħar seduta "Biċċiet minn ġisimha taru ma' kullimkien, anke demm, wara rrealizzajt x'ġara" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60278ecb353d1_rand.td-a-rec-img{text-align:left}.td_uid_3_60278ecb353d1_rand.td-a-rec-img img{margin:0 auto 0 0}